text: Fyrst skal sigast, at røðin ikki er ein beinleiðis filmsútgáva og at hon tískil ikki verður sum at lesa bøkurnar. Men hon tekur støði í Blíð er summarnátt á Føroyalandi (1990) og høvuðssøguni í henni um Hannis og Sonju. So eru tað eisini elementir úr Gráur oktober (1994), Krossmessa (2005) og Norðlýsið (2009), sum eisini mynda søgugrundarlagið fyri hesa fyrstu sesongina av røðini.
text: #000002
text: Søgan byrjar við Sonju, sum er náttúruverndarfólk og hvørvir stutt eftir, at hon hevur sent eini gátufør boð til Hannis, har hon fortelur, at hon óttast fyri lívi sínum, at hon arbeiðir við einum serligum máli og hevur tørv á hansara hjálp sum journalistur. Vit fylgja síðani Hannisi, sum hevur livað sum útiseti í mong ár, men avger at venda heim aftur á klettarnar, tá ið hann ikki fær samband aftur við Sonju og so fer undir sítt egna kanningararbeiði.
text: #000005
text: Í mun til bøkurnar tosar Hannis í røðini danskt, men hann er føddur í Føroyum og skilir enn føroyskt. Løgreglumaðurin Karl, sum vit kenna frá bókunum, er í røðini skiftur út við donsku løgreglukvinnuna Karlu Mohr, sum hevur búð í Føroyum mong av teim somu árunum, sum Hannis hevur verið burturi, og skilir hon tí eisini føroyskt. Men tey finna ikki væl út av tí. Afturat teimum kunnu m.a. nevnast Ragnar í Rong, sum verður spældur av Olaf Johannessen, og Haraldur, sum verður spældur av Hans Tórgarð. Tey, sum kenna bøkurnar, koma nokk at kenna elementir av teimum karakterunum aftur. Og so er Føroyar eisini eitt slag av høvuðskarakteri í sær sjálvum eins og í bókunum, vildi eg sagt.
text: #000006
text: Eg havi altíð havt stóran áhuga í sjónvarpsrøðum, og eg fekk tankan, hví eingin slík føroysk sjónvarpsrøð nakrantíð er gjørd. Eg eri sjálvur uppvaksin við bókunum hjá Jógvani Isaksen, sum eisini er partvíst uppvaksin í egnu heimbygd míni Gøtu, og eina ferð, tá eg var til arbeiðis á Fiskavirking í Gøtu, fekk eg hetta hugskotið um at byggja víðari upp á fyrsta morðið í bókunum, sum verður framt á Støðlafjalli. Tað gingu tó nógv ár, áðrenn eg treiv í aftur hetta hugskotið.
text: #000009
text: Hon verður fyrst at síggja á Viaplay. Júst nær tað verður, verður kunngjørt í næstum. Tað vera seks partar á góðar 45 minuttir.
text: #000012
text: Kringvarp Føroya fer eisini at vísa røðina eftir, at hon er komin út á Viaplay. Fyri stuttum varð somuleiðis kunngjørt, at TROM skal sýnast á viðurkenda týska filmsfestivalinum Berlinale, sum verður í februar.
text: #000014